|  |  |
| --- | --- |
|  | Бекiтемiн  Екібастұз гуманитарлық- техникалық колледжінің директоры  \_\_\_\_\_\_\_\_\_\_ А.В Галкина.  «\_\_\_\_» \_\_\_\_\_\_\_\_\_2019 ж. |

**2019-2020 оқу жылына арналған**

**Екібастұз гуманитарлық- техникалық колледжіне**

**оқуға қабылдау ережелері**

 1. Жалпы ережелер

1. Екібастұз гуманитарлық техникалық колледжіне 2019-2020 оқу жылына қабылдау Ережелері 2007 жылғы 27 шілдедегі (2016 жылғы 9 сәуірдегі өзгертулер мен толықтыруларға сәйкес) Қазақстан Республикасының Заңы мен Қазақстан Республикасының Үкіметінің 2012 жылғы 19 қаңтардағы №130 қаулысымен бекітілген техникалық және кәсіптік білімнің кәсіптік оқу бағдарламасын іске асыратын білім беру ұйымдарына оқуға қабылдау типтік ережелерге сәйкес, Павлодар облысы әкімінің 2015 жылғы 28 мамырда № 135/5 қаулысымен бекітілген «Техникалық және кәсіптік, орта бiлiмнен кейiнгi білім беретін ұйымдарға құжаттар қабылдау» мемлекеттік көрсетілетін қызмет регламентіне сәйкес оқуға қабылдаудың тәртібін белгілейді.

2. Екібастұз гуманитарлық-техникалық колледжіне (Техникалық және кәсіптік білім беру саласында білім беру қызметіне Бас лицензия: 2015 жылдың 12 наурызында Қазақстан Республикасы Білім және ғылым министрлігінің Білім және ғылым саласындағы бақылау комитеті Павлодар облысының Білім саласындағы бақылау департаментімен берілген KZ65LAA00004463) негізгі орта (жалпы негізгі), жалпы орта (орта жалпы), техникалық және кәсіптік (кәсіптік бастауыш және кәсіптік орта), орта білімнен кейінгі, жоғары (кәсіптік жоғары) білімі бар Қазақстан Республикасының азаматтары, шетелдік азаматтар және азаматтығы жоқ адамдар қабылданады.

3. Екібастұз гуманитарлық- техникалық колледжіне оқуға түсу кезінде Заңның 26-бабының 8-тармағына сәйкес айқындалған тұлғаларды қабылдауға 2012 жылдың 28 ақпанындағы № 264 квота көзделеді:

1. І-ІІ топтағы мүгедектер, балалы кезден мүгедектер, мүгедек-балалар азаматтар санынан- 1 пайыз;
2. соғысқа қатысқан және соғыс мүгетектеріне жеңілдік пен кепілдіктері бойынша теңелген тұлғалар-0,5 пайыз;
3. ауыл жастарының арасынан келген азаматтарға, ауылдың әлеуметтік-экономикалық дамуын белгілейтін мамандықтарға- 30 пайыз;
4. Қазақстан Республикасының азаматы емес, ұлты қазақ тұлғалар- 2 пайыз;
5. жетім балалар және ата-аналардың қамқорынсыз қалған балалар- 1 пайыз.

4. Техникалық және кәсіптік, орта білімнен кейінгі, жоғары білімі бар тұлғалар үшін түсу емтихандарын тапсыру нысанын білім беру ұйымдары белгілейді.

2019-2020 оқу жылына арналған Екібастұз гуманитарлық- техникалық колледжіне оқуға қабылдау жоспары нағыз Ережелердің 1 қосымшасына сай анықталады.

 

2. Екібастұз гуманитарлық- техникалық колледжіне оқуға

қабылдау тәртібі

Құжаттарды қабылдауды ұйымдастыру және түсу емтихандарын өткізу

5. Екібастұз гуманитарлық- техникалық коллежінде тұлғалардың оқуға өтініштерін қабылдау, түсу емтихандарын өткізу және білім алушылар құрамына қабылдау үшін жұмысын 1 маусымнан кешіктірмей бастайтын қабылдау комиссиясы құрылды (2017 жылдың 03 ақпандағы № 1-04/68 бұйрық).

Қабылдау комиссиясының құрамына комиссия төрағасы, жауапты хатшы және комиссия мүшелері кіреді.

6. Оқуға түсушілерді қабылдау нәтижесі туралы ақпаратпен оқудың күндізгі нысаны бойынша 30 тамызға дейін, сырттай оқу нысаны бойынша 30 қыркүйекке дейін ақпараттық стендіге жариялау арқылы немесе білім беру ұйымының интернет ресурсы арқылы қабылдау комиссиялары таныстырады.

7. Екібастұз гуманитарлық- техникалық колледжіне оқуға азаматтардың өтініштерін қабылдау: орта буын мамандарын даярлауды көздейтін техникалық және кәсіптік білім беретін оқу бағдарламалары бойынша оқудың күндізгі нысанына 20 маусым мен 20 тамыз аралығында, оқудың сырттай нысанына 20 маусым мен 20 қыркүйек аралығында, 0402000 «Дизайн (профиль бойынша)» мамандығы бойынша 20 маусым мен 20 шілде аралығында.

8. Оқуға түсушілер Екібастұз гуманитарлық- техникалық колледжіне оқуға қабылдау туралы өтінішіне білімі туралы құжаттың түпнұсқасын, № 086-У нысаны бойынша медициналық анықтаманы флюрография суретімен (І және ІІ топтағы мүгедектер мен бала жасынан мүгедектер үшін медициналық-әлеуметтік сараптаманың қорытындысы), 3х4 көлемдегі 4 суретті қоса береді.

Жеке басын куәландыратын құжаттарды (жеке басының куәлігі, төлқұжат немесе туу туралы куәлік) оқуға түсушінің өзі, ата-аналары немесе заңды өкілдері ұсынады.

Шетелдіктер және азаматтығы жоқ адамдар мәртебесін анықтайтын, тұрғылықты жерге тіркелгендігі туралы белгісі бар құжатты ұсынады:

1) шетелдік - шетелдіктің Қазақстан Республикасында тұруға ықтиярхат;

2) азаматтығы жоқ тұлға - азаматтығы жоқ тұлғаның куәлігі;

3) босқын - босқынның куәлігі;

4) пана іздеуші тұлға - пана іздеуші тұлғаның куәлігі;

5) оралман - оралман куәлігі.

Оқуға түсушілерден түскен өтініштер білім беру ұйымының тіркеу журналдарына оқытудың нысандары бойынша тіркеледі.

9. Түсу емтихандары орта буын мамандарын даярлауды көздейтін техникалық және кәсіптік білім беретін оқу бағдарламалары бойынша және:

1) жалпы орта білімі бар оқуға түсушілер үшін үш пән бойынша (қазақ немесе орыс тілі, Қазақстан тарихы және мамандық бейіні бойынша пән) өткізіледі;

2) негізгі жалпы білімі бар оқуға түсушілер - негізгі жалпы білімнің оқу бағдарламалары көлемінде 2 пән бойынша (қазақ немесе орыс тілі және мамандық бейіні бойынша пән);

3) мамандық бейініне сәйкес келмейтін техникалық және кәсіптік, орта білімнен кейінгі, жоғары білімі бар тұлғалар үшін мамандық бейіні бойынша өткізіледі;

4) мамандық бейініне сәйкес келетін техникалық және кәсіптік, орта білімнен кейінгі, жоғары білімі бар тұлғалар үшін әңгімелесу түрінде өткізіледі.

Білім беру ұйымдарына түсу емтихандары түсушілердің өтінішіне сәйкес қазақ немесе орыс тілдерінде өткізіледі.

Техникалық және кәсіптік білімніңмамандық бейіні бойынша жалпы білім беретін пәндер тізбесі осы Қағидалардың 2 қосымшасына сәйкес айқындалады.

10. 0402000 «Дизайн (профиль бойынша)» мамандығы бойынша білім беру ұйымдарына оқуға түсетін тұлғалар білім беру ұйымдары бекіткен бағдарламалар бойынша өткізілетін шығармашылық емтихандар тапсырады.

Шығармашылық емтихандар бойынша «қанағаттанарлықсыз» деген баға алған немесе емтиханға дәлелді себепсіз келмеген азаматтар қалған емтихандарға жіберілмейді.

11-тармақта көрсетілген негізгі орта, жалпы орта білімі бар тұлғалар үшін қабылдау емтихандарының нысанын, тестілеуді немесе пәндер бойынша емтихандарды білім беру ұйымы белгілейді.

11. Орта буын мамандарын даярлауды көздейтін техникалық және кәсіптік білімнің оқу бағдарламалары бойынша оқуға түсетін тұлғалар үшін оқудың күндізгі нысанына түсу емтихандары 1 тамыз бен 28 тамыз аралығында, оқудың кешкі және сырттай нысанына 1 тамыз бен 25 қыркүйек аралығында; 0402000 «Дизайн (профиль бойынша)» мамандығы бойынша шығармашылық емтихандар 21 шілде мен 28 шілде аралығында өткізіледі.

Түсу емтихандарын өткізу кезінде:

1) тестілеу нысанында әрбір пән бойынша тестілеу тапсырмаларының (сұрақтарының) саны 25 болып белгіленеді; әрбір тест тапсырмасының дұрыс жауабы 1 балмен бағаланады; тестілеуге үш пән бойынша 2 сағат 15 минут, ал екі пән бойынша 1 сағат 30 минут беріледі; дұрыс жауаптар коды тестілеу аяқтала салысымен ілінеді; тестілеу нәтижелері өткізілген күні хабарланады;

2) пәндер бойынша емтихандардың, қабылдау емтихандарының нәтижелері бойынша алынған «3», «4», «5» бағаларын қабылдау комиссиясы мынадай шкала бойынша: «3» - 8 балл, «4» - 17 балл, «5» - 25 балдарға ауыстырады.

12. Бірыңғай талаптардың сақталуын қамтамасыз ету және тест тапсырмаларын (сұрақтарын) бағалау және пәндер емтихандары кезіндегі даулы мәселелерді шешу, түсушілердің құқығын қорғау мақсатында апелляциялық комиссия құрылды (2019 жылдың 03 ақпандағы № 1-04/68 бұйрық).

Апелляциялық комиссия құрамына апелляция комиссиясының төрағасы, хатшысы және мүшелері кіреді.

Тестілеу немесе пәндер бойынша түсу емтихандарының нәтижелерімен келіспеген тұлға шағым білдіруіне болады.

Апелляцияға өтініш тестілеу немесе түсу емтихандарының нәтижелері хабарланғаннан кейін апелляциялық комиссияға келесі күнгі сағат 13.00-ге дейін беріледі және бір тәулік ішінде өтініш берушінің қатысуымен апелляциялық комиссияда қаралады.

Апелляциялық комиссия шешімі комиссия құрамы тізіміндегі тұлғалардың көпшілік даусымен қабылданады. Дауыс тең болған жағдайда комиссия төрағасы шешуші дауыс беруге құқылы. Комиссия жұмысы төрағаның және барлық комиссия мүшелерінің қолдары қойылатын хаттамамен ресімделеді.

13. Тестілеуді немесе пәндер бойынша түсу емтихандарын қайта тапсыруға рұқсат етілмейді.

3. Білім алушылар құрамына қабылдау

14. Екібастұз гуманитарлық- техникалық колледжіне білім алуға азаматтарды қабылдау конкурстық негізде азаматтардың өтініштері бойынша жүзеге асырылады.

Конкурс: ҰБТ сертификаттарының балдары негізінде; Қазақстан Республикасының жоғары оқу орнына түсу үшін кешенді тестілеу нысанында өткізілген түсу емтихандарының нәтижелері бойынша берілген сертификаттар балдары негізінде; пәндер бойынша немесе білім беру ұйымдары жүргізген тестілеу нысаны бойынша түсу емтихандарының нәтижелері бойынша алынған балдар (бағалар) негізінде жүргізіледі.

Қабылдау конкурсын өткізу кезінде кешенді тестілеу сертификаттарында көрсетілген үш пәннің осы Қағидалардың 11-тармағына сәйкес  балдар сомасы ескеріледі.

Білім алушылар құрамына қабылдау конкурсына қатысуға:

1) негізгі жалпы білім алғандар үшін екі пәннен 20 балдан кем 0201000 «Құқықтану» және 0516000 «Қаржы(әр салалар бойынша)» мамандықтары бойынша 25 балдан кем;

2) жалпы орта білім алғандар үшін үш пәннен 30 балдан кем, 0201000 «Құқықтану» және 0516000 «Қаржы(әр салалар бойынша)» мамандықтары бойынша 35 балдан кем жинағандар жіберілмейді.

Конкурстың шарттары білім алу құқықтарын сақтауға кепілдік беруге және неғұрлым қабілетті және тиісті деңгейдегі техникалық және кәсіптік білім берудің оқу бағдарламаларын меңгеруге даярлығы бар азаматтарды қабылдауды қамтамасыз етуге тиіс.

Орта буын мамандарын даярлауды көздейтін техникалық және кәсіптік білім беретін оқу бағдарламалары бойынша Екібастұз гуманитарлық- техникалық колледжінің білім алушылардың құрамына қабылдау:

1) күндізгі оқу нысанына - 25 тамыз бен 30 тамыз аралығында;

2) сырттай нысанына - 15 қыркүйек пен 30 қыркүйек аралығында жүзеге асырылады.

15. Екібастұз гуманитарлық- техникалық колледжіне қабылдауды қабылдау комиссиясы кәсіптер, мамандықтар бойынша жеке ашық отырыстарда жүргізеді.

16. Осы Ережеде көрсетілмеген сұрақтар ЕГТК қабылдау комиссиясымен шешіледі.

Қабылдау комиссиясының жауапты хатшысы: \_\_\_\_\_\_\_\_\_\_ Д.Т.Омирзакова

ПРИЛОЖЕНИЕ 1

**2019-2020 оқу жылына арналған**

**Екібастұз гуманитарлық техникалық колледжіне**

**оқуға қабылдау жоспары**

* 1. Оқыту түрі: күндізгі, орыс тілінде оқыту (келісім- шарт негізінде)

|  |  |  |  |  |
| --- | --- | --- | --- | --- |
| Мамандық шифрі | Мамандықтар атауы | Негізгі орта білім базасында | Жалпы орта білім базасында | Барлығы |
| 0516000 | «Қаржы» (салалар бойынша) | 20 | 10 | 30 |
| 0201000 | «Құқықтану» | 20 | 10 | 30 |
| 0501000 | «Әлеуметтік жұмыс» | 15 | 10 | 25 |
| 1306000 | «Радиоэлектроника және байланыс (түрлері бойынша)» | 20 | 10 | 30 |
| 0402000 | «Дизайн (профиль бойынша)» | 20 |  | 20 |
| Барлығы | | **80** | **95** | **135** |

2 Оқу түрі: сырттай бөлім (келісім- шарт негізінде)

|  |  |  |  |
| --- | --- | --- | --- |
| Мамандық шифрі | Мамандықтар атауы | Жалпы орта білім базасында | Барлығы |
| 0516000 | «Қаржы» (салалар бойынша) | 10 | 10 |
| 0201000 | «Құқықтану» | 20 | 15 |
| 0501000 | «Әлеуметтік жұмыс» | 10 | 10 |
| 1306000 | «Радиоэлектроника және байланыс (түрлері бойынша)» | 10 | 10 |
| Барлығы | | **45** | **45** |

2 ҚОСЫМША

**Техникалық және кәсіптік білім мамандықтарының бейіні бойынша жалпы білім беру пәндерінің тізбесі**

|  |  |  |  |
| --- | --- | --- | --- |
| Техникалық және кәсіптік білім мамандығының коды | Мамандықтың атауы | Бейіндік пән атауы | |
| Негізгі орта білім (жалпы негізгі) | Орта білім (жалпы орта) |
| 0201000 | Құқықтану | Құқық негіздері | Дүние жүзі тарихы |
| 0402000 | Дизайн (бейін бойынша) | 2 шығармашы-лық емтихан | 2 шығармашы-лық емтихан |
| 0501000 | Әлеуметтік жұмыс | Қазақстан тарихы | Дүние жүзі  тарихы |
| 0516000 | Қаржы (салалар бойынша) | Математика | Математика |
| 1306000 | Радиоэлектроника және байланыс (түрлері бойынша) | Математика | Физика |